CELEX: 32016D0419
Language: lt
Date: 1458259200000
Title: 2016 m. kovo 18 d. Komisijos įgyvendinimo sprendimas (ES) 2016/419 dėl 2016 m. mokesčių zonų vienetinių tarifų neatitikties Įgyvendinimo reglamento (ES) Nr. 391/2013 17 straipsniui (pranešta dokumentu Nr. C(2016) 1588) (Tekstas svarbus EEE)

22.3.2016   
               
               
                  LT
               
               
                  Europos Sąjungos oficialusis leidinys
               
               
                  L 75/60
               
            KOMISIJOS ĮGYVENDINIMO SPRENDIMAS (ES) 2016/419
      2016 m. kovo 18 d.
      dėl 2016 m. mokesčių zonų vienetinių tarifų neatitikties Įgyvendinimo reglamento (ES) Nr. 391/2013 17 straipsniui
      
         
            (pranešta dokumentu Nr. C(2016) 1588)
         
      
      (Tekstas autentiškas tik olandų, prancūzų ir vokiečių kalbomis)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (paslaugų teikimo reglamentą) (1), ypač į jo 15 straipsnio 4 dalį,
      atsižvelgdama į 2013 m. gegužės 3 d. Komisijos įgyvendinimo reglamentą (ES) Nr. 391/2013, kuriuo nustatoma bendroji mokesčių už oro navigacijos paslaugas sistema (2), ypač į jo 17 straipsnio 1 dalies e punktą,
      kadangi:
      
                  (1)
               
               
                  Įgyvendinimo reglamentu (ES) Nr. 391/2013 nustatoma bendroji mokesčių už oro navigacijos paslaugas sistema. Bendroji mokesčių sistema yra viena iš priemonių, kuriomis siekiama pagal Europos Parlamento ir Tarybos reglamento (EB) Nr. 549/2004 (3) 11 straipsnį ir Komisijos įgyvendinimo reglamentą (ES) Nr. 390/2013 (4) parengto veiklos rezultatų plano tikslų;
               
            
                  (2)
               
               
                  Komisijos įgyvendinimo sprendimu 2014/132/ES (5) nustatyti antrojo ataskaitinio laikotarpio (2015–2019 m.) visos Sąjungos tiksliniai veiklos rodikliai, įskaitant maršrutinių oro navigacijos paslaugų ekonominio efektyvumo tikslinį rodiklį, išreikštą nustatytomis tokių paslaugų teikimo vieneto sąnaudomis;
               
            
                  (3)
               
               
                  pagal Įgyvendinimo reglamento (ES) Nr. 391/2013 17 straipsnio 1 dalies b ir c punktus Komisija turi įvertinti 2015 m. mokesčių zonų vienetinius tarifus, apie kuriuos valstybės narės Komisijai pranešė iki 2014 m. birželio 1 d., vykdydamos to reglamento 9 straipsnio 1 ir 2 dalių reikalavimus. Atliekant tą vertinimą tikrinama minėtų vienetinių tarifų atitiktis įgyvendinimo reglamentams (ES) Nr. 390/2013 ir (ES) Nr. 391/2013;
               
            
                  (4)
               
               
                  Komisija, padedama Eurokontrolės veiklos rezultatų apžvalgos skyriaus ir centrinės maršruto mokesčių tarnybos, atliko vienetinių tarifų vertinimą, naudodamasi valstybių narių iki 2015 m. birželio 1 d. pateiktais duomenimis ir papildoma informacija, taip pat nacionalinių priežiūros institucijų ataskaitomis dėl išlaidų, kurioms netaikomas išlaidų pasidalijimo mechanizmas, vertinimo, pateiktomis pagal Įgyvendinimo reglamento (ES) Nr. 391/2013 14 straipsnio 2 dalies f punktą. Atlikdama vertinimą Komisija taip pat atsižvelgė į paaiškinimus ir taisymus, atliktus iki 2015 m. birželio 25 ir 26 d. pagal Įgyvendinimo reglamento (ES) Nr. 391/2013 9 straipsnio 1 dalį surengto konsultacijų posėdžio dėl maršrutinių paslaugų 2016 m. vienetinių tarifų, taip pat į vienetinių tarifų taisymus, kuriuos valstybės narės atliko po tolesnio bendravimo su Komisija;
               
            
                  (5)
               
               
                  remdamasi to vertinimo rezultatais, atsižvelgdama į Komisijos įgyvendinimo sprendimą (ES) 2015/670 (6) ir Komisijos įgyvendinimo sprendimą (ES) 2016/420 (7) Komisija pagal Įgyvendinimo reglamento (ES) Nr. 391/2013 17 straipsnio 1 dalies e punktą nustatė, kad Belgijos, Liuksemburgo, Prancūzijos, Vokietijos ir Nyderlandų 2016 m. mokesčių zonų vienetiniai tarifai neatitinka įgyvendinimo reglamentų (ES) Nr. 390/2013 ir (ES) Nr. 391/2013;
               
            
                  (6)
               
               
                  Įgyvendinimo reglamento (ES) Nr. 390/2013 11 straipsnio 1 dalyje nustatyta, kad valstybių narių nacionalinės priežiūros institucijos turi parengti veiklos rezultatų planus, į kuriuos įtraukiami tiksliniai rodikliai, atitinkantys visos Sąjungos tikslinius veiklos rodiklius. Pagal Įgyvendinimo reglamento (ES) Nr. 391/2013 11 straipsnio 2 dalį ir IV priedą vienetiniai tarifai apskaičiuojami remiantis nustatytomis maršruto sąnaudomis ir prognozuojamais paslaugų vienetais, nurodytais valstybės narės veiklos rezultatų plane, t. y. nustatytomis maršruto vieneto sąnaudomis. Kol Belgijos, Prancūzijos, Vokietijos, Liuksemburgo ir Nyderlandų tiksliniai veiklos rodikliai nėra laikomi suderinamais su visos Sąjungos tiksliniais rodikliais, negali būti laikoma, kad jų pagrindu apskaičiuojami vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013;
               
            
                  (7)
               
               
                  pagal Įgyvendinimo reglamento (ES) Nr. 391/2013 17 straipsnio 1 dalies e punktą atitinkamoms valstybėms narėms turėtų būti pranešta apie šias Komisijos išvadas;
               
            
                  (8)
               
               
                  pagal 17 straipsnio 1 dalies e punktą valstybės narės per vieną mėnesį praneša Komisijai peržiūrėtus vienetinius tarifus,
               
            PRIĖMĖ ŠĮ SPRENDIMĄ:
      1 straipsnis
      Priede nurodyti 2016 m. mokesčių zonų vienetiniai tarifai neatitinka įgyvendinimo reglamentų (ES) Nr. 390/2013 ir (ES) Nr. 391/2013.
      2 straipsnis
      Šis sprendimas skirtas Belgijos Karalystei, Prancūzijos Respublikai, Vokietijos Federacinei Respublikai, Liuksemburgo Didžiajai Hercogystei ir Nyderlandų Karalystei.
      
         Priimta Briuselyje 2016 m. kovo 18 d.
         
            
               Komisijos vardu
            
            Violeta BULC
            
               Komisijos narė
            
         
      
      
         (1)  OL L 96, 2004 3 31, p. 10.
      
         (2)  OL L 128, 2013 5 9, p. 31.
      
         (3)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 96, 2004 3 31, p. 1).
      
         (4)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).
      
         (5)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).
      
         (6)  2015 m. balandžio 27 d. Komisijos įgyvendinimo sprendimas (ES) 2015/670 dėl 2015 m. mokesčių zonų vienetinių tarifų atitikties Įgyvendinimo reglamento (ES) Nr. 391/2013 17 straipsniui (OL L 110, 2015 4 29, p. 25).
      
         (7)  2016 m. kovo 18 d. Komisijos įgyvendinimo sprendimas (ES) 2016/420 dėl 2015 m. mokesčių zonų vienetinių tarifų neatitikties Įgyvendinimo reglamento (ES) Nr. 391/2013 17 straipsniui (žr. šio Oficialiojo leidinio p. 63).
      
         PRIEDAS
         
            Pranešti reikalavimų neatitinkantys 2016 m. mokesčių zonų maršruto vienetiniai tarifai
         
         
                      
                  
                  
                     Mokesčių zona
                  
                  
                     Praneštas 2016 m. maršruto vienetinis tarifas nacionaline valiuta (*) (ISO kodas)
                  
               
                     1
                  
                  
                     Belgija–Liuksemburgas
                  
                  
                     65,41
                  
               
                     2
                  
                  
                     Prancūzija
                  
                  
                     67,54
                  
               
                     3
                  
                  
                     Vokietija
                  
                  
                     82,59
                  
               
                     4
                  
                  
                     Nyderlandai
                  
                  
                     67,00
                  
               
            (*)  Į šiuos vienetinius tarifus neįtrauktas administracinis vienetinis tarifas, nurodytas Įgyvendinimo reglamento (ES) Nr. 391/2013 18 straipsnio 1 dalyje ir taikomas valstybėms, kurios yra Eurokontrolės daugiašalio susitarimo dėl maršruto rinkliavų šalys.